CELEX: 32016D2316
Language: ro
Date: 2016-12-16 00:00:00
Title: Decizia de punere în aplicare (UE) 2016/2316 a Comisiei din 16 decembrie 2016 de modificare a Deciziei de punere în aplicare (UE) 2015/1849 privind măsurile de prevenire a introducerii și a răspândirii în Uniune a organismelor dăunătoare în ceea ce privește anumite legume originare din Ghana

20.12.2016   
            
            
               RO
            
            
               Jurnalul Oficial al Uniunii Europene
            
            
               L 345/66
            
         DECIZIA DE PUNERE ÎN APLICARE (UE) 2016/2316 A COMISIEI
   din 16 decembrie 2016
   de modificare a Deciziei de punere în aplicare (UE) 2015/1849 privind măsurile de prevenire a introducerii și a răspândirii în Uniune a organismelor dăunătoare în ceea ce privește anumite legume originare din Ghana
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 16 alineatul (3) a treia teză,
   întrucât:
   
               (1)
            
            
               Decizia de punere în aplicare (UE) 2015/1849 a Comisiei (2) interzice introducerea pe teritoriul Uniunii a plantelor, altele decât semințele, de Capsicum L., Lagenaria Ser., Luffa Mill., Momordica L. și Solanum L., cu excepția S. lycopersicum L., originare din Ghana.
            
         
               (2)
            
            
               Această interdicție este limitată în timp. Ea se aplică până la finele anului 2016. Auditul efectuat în Ghana în septembrie 2016 a arătat că se mențin încă deficiențele la nivelul sistemului de certificare fitosanitară la export din această țară terță. Drept consecință, este oportun să se prelungească interdicția până la 31 decembrie 2017.
            
         
               (3)
            
            
               Prin urmare, Decizia de punere în aplicare (UE) 2015/1849 ar trebui modificată în consecință.
            
         
               (4)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Articolul 2 din Decizia de punere în aplicare (UE) 2015/1849 se înlocuiește cu următorul text:
   
      „Articolul 2
      Articolul 1 se aplică până la 31 decembrie 2017.”
   
   Articolul 2
   Prezenta decizie se adresează statelor membre.
   
      Adoptată la Bruxelles, 16 decembrie 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 169, 10.7.2000, p. 1.
   
      (2)  Decizia de punere în aplicare (UE) 2015/1849 a Comisiei din 13 octombrie 2015 privind măsurile de prevenire a introducerii și a răspândirii în Uniune a organismelor dăunătoare în ceea ce privește anumite legume originare din Ghana (JO L 268, 15.10.2015, p. 33).